**Baumit Life Challenge 2020: Európska Fasáda roka**

## Čas rýchlo plynie, a tak je tu už v poradí štvrtý ročník súťaže o najkrajšiu európsku fasádu roka **Baumit** **Life Challenge 2020**. Takmer pred dvomi rokmi, v júni 2018, sa Baumit Slovensko stalo hostiteľom vyhlásenia výsledkov tretieho ročníka tejto prestížnej súťaže. V bratislavskej Redute sa vtedy zišlo viac ako 500 hostí z 27 krajín Európy - renomovaní architekti, investori a Baumit partneri. V silnej konkurencii prihlásených objektov si hlavnú cenu Life Challenge Award 2018 odniesla stavba COLLECTIVE HOUSING AND HEALTH CENTRE  v Madride. Príbeh európskej fasády roka tak pokračuje a hlavná trofej súťaže tento rok putuje zo srdca Európy opäť do Španielska, konkrétne do Valencie.

### **Life Challenge – trochu histórie**

V roku 2012 Baumit predstavil najkomplexnejší fasádny farebný systém pod názvom Baumit Life. Predstavivosť, remeslo a farby nás priviedli k myšlienke zvýšiť povedomie o architektúre a dobrom dizajne na fasáde nielen v rámci jednotlivých krajín, ale naprieč všetkými krajinami, kde Baumit pôsobí. Tak sa zrodila súťaž Baumit Life Challenge! Prvý ročník súťaže odštartoval v roku [2014 vo Viedni](http://2014.challenge66.com/nominee-projects/), v roku [2016 súťaž pokračovala v Madride](http://www.challenge66.com/) a v roku [2018 v Bratislave](http://2018.lifechallenge.baumit.com/).

Víťazi jednotlivých kategórii, vrátane celkového víťaza súťaže, budú vyhlásení na slávnostnom galavečeri **14. mája 2020 v L’Hemisferic vo Valencii**. Budova L´Hemisfèric, slávnostne otvorená v roku 1998, bola prvou budovou v meste umenia a vedy, ktorá otvorila svoje brány verejnosti. Vďaka svojej veľkolepej konštrukcii od architekta Santiago Calatrava sa tak budovaL´Hemisfèric stáva perfektným prostredím pre ocenenie tých najkrajších fasád. Na slávnostnom galavečeri sa už tradične očakáva viac ako 500 hostí - renomovaných architektov, investorov a partnerov z 25 Baumit krajín.

**388 prihlásených v 6 kategóriách**

Do súťaže o európsku Fasádu roka **Life Challenge 2020** sa prihlásilo výrazne viac projektov ako v predchádzajúcich ročníkoch – presne 388 projektov z 25 Baumit krajín. V kategórii Rodinný dom sa o priazeň poroty uchádza 76 objektov, v kategórii Bytový dom 105 projektov, v kategórii Nebytová stavba je prihlásených 55 objektov, v kategórií Zateplená budova 50 objektov a v kategórii Renovácia historických objektov 60 objektov. V osobitnej kategórii “Štruktúra podporuje dizajn”, ktorá hodnotí objekty s mimoriadnou fasádnou štruktúrou v tomto ročníku súťaží 42 objektov.

Na shortlist súťaže vyberie odborná porota zložená z 13 nezávislých expertov 6 najlepších fasád v každej zo súťažných kategórií, spolu 36 objektov. **Výsledky nominovaných objektov sa dozvieme už 10. marca.**

**Váš názor nás zaujíma!**

Popri odbornej porote chceme poznať aj názor laickej verejnosti a vďaka nemu udeliť **Cenu verejnosti 2020**. Stačí [zahlasovať online](https://baumit.sk/lifechallenge2020/projects) za svoj obľúbený projekt. Verejné hlasovanie **končí 15. apríla 2020. Výsledky verejného hlasovania budú známe 17. apríla.**

Všetky informácie o súťaži **Life Challenge 2020**, o prihlásených objektoch, fotografie a detaily o porote nájdete na [**www.baumit.sk/lifechallenge2020**](http://www.baumit.sk/lifechallenge2020)

Príloha:

1 x logo Life Challenge 2020

1 x vizuál súťaže

© Baumit, spol. s r.o.

12. február 2020

**Kontakty:**

Ing. Ľuboš Fussek Ing. Tomáš Sepp Ing. Beáta Badiarová

Konateľ Marketing Public relations

l.fussek@baumit.sk t.sepp@baumit.sk b.badiarova@baumit.sk

Ing. arch. Katarína Senderáková

Online marketing

k.senderakova@baumit.sk

Baumit, spol. s r.o.

Žižkova 9, 811 02 Bratislava

[www.baumit.sk](http://www.baumit.sk)